สังคมข่าวหุ้น
ดัชนีตลาดหุ้นไทยปิดที่ระดับ 1,643.42 จุด เพิ่มขึ้น 5.87 จุด มูลค่าการซื้อขาย 71,285.02 ล้านบาท และติดตามความชัดเจนการเปิดประเทศ 
ดัชนีตลาดหุ้นไทยปิดที่ระดับ 1,643.42 จุด เพิ่มขึ้น 5.87 จุด มูลค่าการซื้อขาย 71,285.02 ล้านบาท และติดตามความชัดเจนการเปิดประเทศ
24 ต.ค. 2564

*…ดัชนีตลาดหุ้นไทยปิดที่ระดับ 1,643.42 จุด เพิ่มขึ้น 5.87 จุด มูลค่าการซื้อขาย 71,285.02 ล้านบาท ติดตามความชัดเจนการเปิดประเทศ และการทยอยประกาศผลประกอบการของบริษัทจดทะเบียน ส่วนนอกประเทศให้ติดตามการประชุมธนาคารกลางยุโรป (ECB) และการประชุมธนาคารกลางญี่ปุ่น (BOJ) ที่จะมีขึ้นในวันที่ 28 ต.ค.นี้ โดยใหัจับตาทิศทางเศรษฐกิจ และอัตราดอกเบี้ย…
*…ผู้ถือหุ้น RATCH หนุนลงทุนโครงการ Paiton Energy ในอินโดนีเซีย ขนาด 2,045 เมกะวัตต์ มูลค่า 2.54 หมื่นล้านบาท เสริมรายได้ระยะยาวมั่นคงและเพิ่มโอกาสธุรกิจในอินโดนีเซีย คาดกระบวนการลงทุนจะเสร็จสมบูรณ์ภายใน มี.ค. 2565 พร้อมเดินหน้าสู่การเป็นบริษัทชั้นนำด้านพลังงานของภูมิภาคเอเชียแปซิฟิก ด้วยเป้าหมายกำลังการผลิต 10,000 เมกะวัตต์…
*…WICE ส่งบ.ย่อย WICE Logistics Singapore ผนึกพันธมิตรมาเลเซีย จัดตั้งบริษัทร่วมทุน WICE Logistics Malaysia พร้อมเปิดสาขาใหม่ในจีน ลุยขยายโครงข่ายขนส่งสินค้า ก้าวสู่ผู้ให้บริการโลจิสติกส์ระดับโลก ตั้งเป้ารายได้เติบโต 400 ล้านบาท ในปี 2565 ส่วนปีนี้มั่นใจรายได้รวมแตะ 5,800 ล้านบาท พุ่ง 45%…
*…“สีเดลต้า” หรือ DPAINT หนึ่งในผู้นำนวัตกรรมสีทาอาคาร เตรียมเข้าซื้อขายในตลาด mai วันที่ 28 ต.ค.นี้ หลังเสนอขายหุ้นไอพีโอ 53.25 ล้านหุ้น ที่ราคา 7.50 บาท/หุ้น ซึ่งได้เปิดให้จองซื้อไปเมื่อวันที่ 19-21 ต.ค.ที่ผ่านมา คาดระดมทุนเงินได้ราว 373.16 ล้านบาท (หลังหักค่าใช้จ่าย) ด้วย DPAINT มีพื้นฐานธุรกิจแข็งแกร่ง มีผลการดำเนินงานโดดเด่น พร้อมมุ่งสู่การเป็นผู้นำตลาดในระดับ Top 5 ของอุตสาหกรรมสีทาอาคารของไทยในระยะ 5-10 ปีจากนี้ เชื่อจะเป็นอีกหนึ่งหุ้นน้องใหม่ที่น่าจับตามอง…
*…อีกหนึ่งหุ้นไอพีโอ “ไทยยูเนี่ยน ฟีดมิลล์” หรือ TFM ผู้ผลิตและจำหน่ายอาหารสัตว์เศรษฐกิจและผู้นำในอุตสาหกรรมสัตว์น้ำแบบครบวงจรของคนไทย ซึ่งเป็นบริษัทย่อยและเป็น Flagship ในการดำเนินธุรกิจในอุตสาหกรรมอาหารสัตว์น้ำของกลุ่ม TU ผู้นำด้านอาหารทะเลระดับโลก จ่อเข้าเทรดในตลาด SET วันที่ 29 ต.ค. 2564 หลังจากในวันที่ 19-21 ต.ค. 2564 ได้เปิดให้จองซื้อหุ้นไอพีโอ จำนวน 109.3 ล้านหุ้น ที่ราคา 13.50 บาท/หุ้น มีกระแสตอบรับดี ลุ้นราคาวันแรกพุ่ง ด้วยพื้นฐานธุรกิจที่จะมีการระดมทุนไปขยายการลงทุนในต่างประเทศ จะช่วยสร้างการเติบโตได้อย่างต่อเนื่อง…
*…ตลาดหลักทรัพย์ฯ  ให้ AF, BROOK, BROOK-W5, BROOK-W6, BROOK-W7, CHO, KKC, MORE, MORE-W2, UMI ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 25 ต.ค.-3 ธ.ค. 2564 และขยายช่วงใช้เกณฑ์ Cash Balance ของ HPT, WIN ตั้งแต่วันที่ 25 ต.ค.-12 พ.ย. 2564 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ PROUD ใช้ถึง 26 ต.ค. 2564 CMO ใช้ถึง 28 ต.ค. 2564 ACC, SECURE, THMUI ใช้ถึง 29 ต.ค. 2564 MONO ใช้ถึง 1 พ.ย. 2564 BIG, SVT ใช้ถึง 2 พ.ย. 2564 FVC, PPS ใช้ถึง 5 พ.ย. 2564 CI ใช้ถึง 8 พ.ย. 2564 ขณะที่ DITTO, KOOL, MILL, MILL-W4, MILL-W6 ใช้ถึง 12 พ.ย. 2564 และ PLANET, UBE ใช้ถึง 19 พ.ย. 2564 และ ARIN, CRD, JAS, NWR, SOLAR, TH, U, U-P, U-W4, YGG ใช้ถึง 26 พ.ย. 2564…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.